pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มท. ประกาศผลการคัดเลือก “จังหวัดสะอาด” ประจำปี 2562 ยกย่องจังหวัดต้นแบบการบริหารจัดการขยะมูลฝอยที่ประสบความสำเร็จระดับชาติ
วันอังคารที่ 11 สิงหาคม 2563
มท. ประกาศผลการคัดเลือก “จังหวัดสะอาด” ประจําปี 2562 ยกย่องจังหวัดต้นแบบการบริหารจัดการขยะมูลฝอยที่ประสบความสําเร็จระดับชาติ
มท. ประกาศผลการคัดเลือก “จังหวัดสะอาด” ประจําปี 2562 ยกย่องจังหวัดต้นแบบการบริหารจัดการขยะมูลฝอยที่ประสบความสําเร็จระดับชาติ
วันนี้ (11 ส.ค. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า จากการที่ปัญหาขยะเป็นปัญหาที่สะสมมาอย่างยาวนาน รัฐบาลมอบหมายให้กระทรวงมหาดไทยเป็นหน่วยงานหลักในการแก้ไขปัญหาขยะมูลฝอย ซึ่ง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้ความสําคัญและกําหนดให้การบริหารจัดการขยะเป็นภารกิจสําคัญของกระทรวงมหาดไทย โดยประกาศใช้แผนปฏิบัติการ “จังหวัดสะอาด” และได้กําชับให้ผู้ว่าราชการจังหวัดกํากับดูแลองค์กรปกครองส่วนท้องถิ่นในการบริหารจัดการขยะ ส่งเสริมให้ประชาชนและชุมชนมีการปฏิบัติตามหลัก 3ช (3Rs) คือ ใช้น้อย (Reduce) ใช้ซ้ํา (Reuse) และนํากลับมาใช้ใหม่ (Recycle) รวมทั้งให้ความสําคัญในการแยกขยะจากต้นทาง
นายฉัตรชัย พรหมเลิศ กล่าวว่า กระทรวงมหาดไทย โดยกรมส่งเสริมการปกครองท้องถิ่น ได้แจ้งไปยังผู้ว่าราชการจังหวัดทุกจังหวัดดําเนินการจัดประกวดการจัดการขยะมูลฝอยชุมชน "จังหวัดสะอาด" ระดับจังหวัด และในระดับประเทศ เพื่อติดตามและประเมินผลการปฏิบัติงานด้านการบริหารจัดการขยะมูลฝอยชุมชน “จังหวัดสะอาด” ประจําปี พ.ศ. 2562 เพื่อเป็นขวัญและกําลังใจ พร้อมเชิดชูเกียรติให้แก่จังหวัดที่มีการจัดการขยะมูลฝอยชุมชนที่เป็นเลิศ ซึ่งคณะกรรมการประกวดการจัดการขยะมูลฝอยชุมชน "จังหวัดสะอาด" ได้พิจารณาคัดเลือกการประกวดการจัดการขยะมูลฝอยชุมชน "จังหวัดสะอาด" ระดับประเทศ ประจําปี พ.ศ. 2562 เป็นที่เรียบร้อยแล้ว มีผลการคัดเลือกดังนี้
1) ระดับกลุ่มจังหวัดขนาดใหญ่ รางวัลชนะเลิศ ได้แก่ จังหวัดอุดรธานี รางวัลรองชนะเลิศอันดับที่ 1 ได้แก่ จังหวัดลพบุรี รางวัลรองชนะเลิศอันดับที่ 2 ได้แก่ จังหวัดชัยภูมิ รางวัลชมเชย ได้แก่ จังหวัดอุบลราชธานี และจังหวัดศรีสะเกษ
2) ระดับกลุ่มจังหวัดขนาดกลาง รางวัลชนะเลิศ ได้แก่ จังหวัดเลย รางวัลรองชนะเลิศอันดับที่ 1 ได้แก่ จังหวัดจันทบุรี รางวัลรองชนะเลิศอันดับที่ 2 ได้แก่ จังหวัดยโสธร รางวัลชมเชย ได้แก่ จังหวัดพิจิตร และจังหวัดพิษณุโลก
3) ระดับกลุ่มจังหวัดขนาดเล็ก รางวัลชนะเลิศ ได้แก่ จังหวัดลําพูน รางวัลรองชนะเลิศอันดับที่ 1 ได้แก่ จังหวัดอ่างทอง รางวัลรองชนะเลิศอันดับที่ 2 ได้แก่ จังหวัดบึงกาฬ รางวัลชมเชย ได้แก่ จังหวัดสิงห์บุรี และจังหวัดอุทัยธานี ทั้งนี้ สําหรับจังหวัดลําพูน ถือเป็นการคว้ารางวัลชนะเลิศต่อเนื่องกัน เป็นปีที่ 3 แล้ว
นายฉัตรชัย พรหมเลิศ กล่าวเพิ่มเติมว่า กระทรวงมหาดไทย โดยกรมส่งเสริมการปกครองท้องถิ่น จะจัดพิธีมอบรางวัลจังหวัดที่มีการบริหารจัดการขยะมูลฝอยชุมชน “จังหวัดสะอาด” ระดับประเทศ ประจําปี พ.ศ. 2562 ในวันที่ 14 กันยายน 2563 ณ สโมสรทหารบก (วิภาวดี) เพื่อเป็นขวัญกําลังใจให้แก่จังหวัดที่มีการจัดการขยะมูลฝอยชุมชนที่เป็นเลิศ และกระตุ้นจังหวัดอื่นๆ ให้ดําเนินการรณรงค์และบริหารจัดการขยะมูลฝอยชุมชนให้มีประสิทธิภาพยิ่งขึ้นต่อไป
รัฐบาลไทย-ข่าวทำเนียบรัฐบาล-มาตรการเยียวยาสำหรับกลุ่มผู้ประกอบการธุรกิจท่องเที่ยว และบริการที่เกี่ยวข้อง
วันพุธที่ 25 มีนาคม 2563
มาตรการเยียวยาสําหรับกลุ่มผู้ประกอบการธุรกิจท่องเที่ยว และบริการที่เกี่ยวข้อง
มาตรการเพื่อรองรับผลกระทบที่สืบเนื่องจากการแพร่ระบาดของโรคติดต่อเชื้อไวรัสโคโรนา 2019 ด้านการบรรเทาผลกระทบทางเศรษฐกิจสําหรับแต่ละกลุ่มเป้าหมาย
รัฐบาลไทย-ข่าวทำเนียบรัฐบาล-เอกอัครราชทูต สปป.ลาว ประจำประเทศไทยเข้าเยี่ยมคารวะนายกรัฐมนตรี
วันพุธที่ 16 สิงหาคม 2560
เอกอัครราชทูต สปป.ลาว ประจําประเทศไทยเข้าเยี่ยมคารวะนายกรัฐมนตรี
เอกอัครราชทูต สปป.ลาว ประจําประเทศไทยเข้าเยี่ยมคารวะนายกรัฐมนตรี
วันนี้ (16 สิงหาคม 2560) เวลา 13.30 น. นายหลี บุนค้ํา เอกอัครราชทูตสาธารณรัฐประชาธิปไตยประชาชนลาวประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล เพื่ออําลาในโอกาสพ้นจากหน้าที่ ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินที่ได้พบกับเอกอัครราชทูต สปป.ลาวฯ ในวันนี้ และกล่าวขอบคุณที่เอกอัครราชทูต สปป.ลาวฯ ได้ทํางานเพื่อส่งเสริมความสัมพันธ์ระหว่างทั้งสองประเทศให้แนบแน่นยิ่งขึ้น ตลอดระยะเวลา 5 ปีที่ดํารงตําแหน่ง โดยความสัมพันธ์ของทั้งสองประเทศดําเนินไปอย่างราบรื่นบนพื้นฐานความเข้าใจอันดี อาทิ การหารือในประเด็นความสัมพันธ์ทวิภาคีอย่างต่อเนื่อง และการแลกเปลี่ยนการเยือนระหว่างผู้นําระดับสูงอย่างสม่ําเสมอ นอกจากนี้ หวังเป็นอย่างยิ่งว่าจะได้พบหารือกับนายกรัฐมนตรีของ สปป.ลาว ในการประชุมคณะรัฐมนตรีร่วมอย่างไม่เป็นทางการไทย – ลาว (Joint Cabinet Retreat: JCR) ในเร็ว ๆ นี้
นายกรัฐมนตรีแสดงความขอบคุณนายบุนยัง วอละจิด ประธานประเทศ สปป.ลาว ที่เดินทางไปลงนามรําลึกถึง พระมหากรุณาธิคุณในพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่สถานเอกอัครราชทูต ณ เวียงจันทน์ และนายทองลุน สีสุลิด นายกรัฐมนตรี สปป.ลาว ที่เดินทางมาถวายสักการะพระบรมศพ ที่พระบรมมหาราชวังด้วยตนเอง ซึ่งเอกอัครราชทูต สปป.ลาวฯ กล่าวยืนยันว่า ความสัมพันธ์ไทย – ลาว มีความใกล้ชิดในทุกระดับ นอกจากนี้ นายกรัฐมนตรีแสดงความซาบซึ้งที่ประธานประเทศ สปป.ลาว จะเดินทางมาเข้าร่วมงานพระราชพิธีถวายพระเพลิงฯ โดยเอกอัครราชทูต สปป.ลาวฯ ฝากให้ไทยช่วยอํานวยความสะดวกให้แก่ประธานประเทศและคณะด้วย
ในโอกาสนี้ ทั้งสองฝ่ายหารือเกี่ยวกับความร่วมมือต่าง ๆ ได้แก่ ด้านความมั่นคง ทั้งสองฝ่ายเห็นพ้องให้สานต่อความร่วมมือด้านความมั่นคงระหว่างกันเช่นนี้ต่อไป ด้านพลังงาน นายกรัฐมนตรียืนยันการสนับสนุนนโยบายแบตเตอรี่แห่งเอเชียของ สปป.ลาว และตระหนักถึงบทบาทสําคัญของ สปป.ลาว ในการส่งเสริมความมั่นคงทางพลังงานของไทย ด้านแรงงาน นายกรัฐมนตรียืนยันความตั้งใจของรัฐบาลที่ต้องการจะปกป้องสิทธิ สวัสดิการ และความปลอดภัยของแรงงานลาวในไทย และกล่าวขอบคุณที่ฝ่ายลาวแสดงความเข้าใจความจําเป็นในการออก พ.ร.ก. การบริหารจัดการการทํางานของคนต่างด้าว พ.ศ. 2560 การเดินทางข้ามแดนไทย – ลาว นายกรัฐมนตรีฝากให้ฝ่ายลาวติดตามความคืบหน้าการพิจารณาร่างความตกลงว่าด้วยการเดินทางข้ามแดนไทย – ลาว ความเชื่อมโยงในภูมิภาค นายกรัฐมนตรีกล่าวสนับสนุนนโยบายจาก land lock สู่ land link ของลาวในภูมิภาค และขอแสดงความยินดีกับการก่อสร้างสะพานมิตรภาพแห่งที่ 5 (บึงกาฬ – บอลิคําไซ) ที่จะช่วยเชื่อมโยงไทย – ลาว – เวียดนาม – จีนตอนใต้ การท่องเที่ยว ทั้งสองฝ่ายสนับสนุนให้เชื่อมโยงการท่องเที่ยวระหว่างกัน โดยสามารถส่งเสริมให้ประชาชนสามารถเดินทางไปท่องเที่ยวซึ่งกันและกันได้
ในช่วงท้าย เอกอัครราชทูต สปป.ลาวฯ ยังหวังว่าทั้งสองฝ่ายจะรักษาปฏิสัมพันธ์ที่ใกล้ชิดเช่นนี้ เพื่อขับเคลื่อนความร่วมมือในด้านความมั่นคง เศรษฐกิจ สังคม ให้พัฒนาก้าวหน้าต่อไป โดยนายกรัฐมนตรีกล่าวยืนยันที่จะสนับสนุนความสัมพันธ์และความร่วมมือซึ่งกันและกัน พร้อมทั้งแสดงความยินดีที่จะต้อนรับเอกอัครราชทูต สปป.ลาวฯ คนใหม่ และขอให้มั่นใจว่ารัฐบาลไทยจะสนับสนุนการทํางานและให้ความร่วมมือแก่เอกอัครราชทูต สปป.ลาวฯ คนใหม่อย่างเต็มที่
รัฐบาลไทย-ข่าวทำเนียบรัฐบาล-มท.1 สั่งการจังหวัดที่ได้รับเสียหายจากพายุฤดูร้อน เร่งเข้าช่วยเหลือประชาชนให้ทันต่อสถานการณ์
วันจันทร์ที่ 11 พฤษภาคม 2563
มท.1 สั่งการจังหวัดที่ได้รับเสียหายจากพายุฤดูร้อน เร่งเข้าช่วยเหลือประชาชนให้ทันต่อสถานการณ์
มท.1 สั่งการจังหวัดที่ได้รับเสียหายจากพายุฤดูร้อน เร่งเข้าช่วยเหลือประชาชนให้ทันต่อสถานการณ์
เมื่อวันที่ 11 พ.ค. 63 พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า ตามที่กรมอุตุนิยมวิทยาแจ้งว่าจะเกิดพายุฤดูร้อนในวันที่ 10-13พ.ค 63 และกอปภ.กลาง ได้แจ้งประสานจังหวัดและศูนย์ปภ.เขตในพื้นที่เสี่ยงภัยเฝ้าระวังและเตรียมพร้อมรับมือพายุฤดูร้อน เพื่อดูแลประชาชนแล้วนั้น
ในขณะนี้ปรากฏว่า พายุฤดูร้อนได้สร้างความเสียหายให้กับบ้านเรือน ประชาชนและพื้นที่การเกษตรในบางพื้นที่ จึงได้สั่งการให้หน่วยงานที่เกี่ยวข้องเร่งให้ความช่วยเหลือประชาชนให้ต่อสถานการณ์ เพื่อบรรเทาความเดือดร้อนของประชาชนโดยเร็วที่สุด
พลเอก อนุพงษ์ เผ่าจินดา กล่าวเพิ่มเติมว่า ได้เน้นย้ําให้จังหวัดติดตามสภาพอากาศ และแนวโน้มสถานการณ์ภัย ตลอด 24 ชั่วโมง พร้อมระดมสรรพกําลังเจ้าหน้าที่และเครื่องจักรกลสาธารณภัยให้พร้อมปฏิบัติการเผชิญเหตุและช่วยเหลือผู้ประสบภัยทันที อีกทั้งแจ้งเตือนประชาชนติดตามพยากรณ์อากาศ และปฏิบัติตามประกาศเตือนภัยอย่างเคร่งครัด รวมทั้งให้ตรวจสอบบ้านเรือนและสิ่งปลูกสร้างให้อยู่ในสภาพมั่นคงแข็งแรง ห้ามหลบพายุบริเวณใต้ต้นไม้ ป้ายโฆษณา หรือสิ่งปลูกสร้างที่ไม่มั่นคงแข็งแรงเพื่อป้องกันอันตรายจากการถูกล้มทับ ไม่อยู่ในที่โล่งแจ้งขณะเกิดพายุฝนฟ้าคะนอง เพราะอาจถูกฟ้าผ่าได้ ส่วนเกษตรกรให้จัดทําที่ค้ํายันต้นไม้หรือที่กําบัง เพื่อป้องกันพืชผลทางการเกษตรได้รับความเสียหาย
ทั้งนี้ ประชาชนที่ได้รับความเดือดร้อนจากสถานการณ์ภัยสามารถติดต่อได้ทางสายด่วนนิรภัย 1784 ตลอด 24 ชั่วโมง เพื่อประสานให้การช่วยเหลือโดยด่วนต่อไป
รัฐบาลไทย-ข่าวทำเนียบรัฐบาล-ผู้ที่ดื่มสุรา และติดเชื้อไวรัสโควิด-19 จะมีผลเสียต่อร่างกายอย่างไร ??
วันจันทร์ที่ 3 สิงหาคม 2563
ผู้ที่ดื่มสุรา และติดเชื้อไวรัสโควิด-19 จะมีผลเสียต่อร่างกายอย่างไร ??
ผู้ที่ดื่มสุรา และติดเชื้อไวรัสโควิด-19 มีผลเสียต่อร่างกายอย่างไร ??
Q : ผู้ที่ดื่มสุรา และติดเชื้อไวรัสโควิด-19 จะมีผลเสียต่อร่างกายอย่างไร ??
A : เนื่องจากไวรัสโควิด-19 เป็นโรคอุบัติใหม่ จึงยังไม่มีผลการศึกษาวิจัยที่บ่งชี้ได้ชัด แต่เท่าที่พบข้อมูล คือมีการทําวิจัยในคนที่เป็นโรคปอดบวมหรือติดเชื้อในปอด รวมถึงติดเชื้อในกระแสเลือด หากคนกลุ่มนี้มีประวัติการดื่มสุรามาอย่างยาวนาน จะมีโอกาสเสี่ยงที่ระบบทางเดินหายใจจะล้มเหลว หรือกลุ่มอาการหายใจลําบากเฉียบพลัน (ARDS) สูงกว่าปกติประมาณ 2 เท่า ซึ่งถือเป็นภาวะเดียวกับผู้ที่เสียชีวิตจากไวรัสโควิด-19
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่เยี่ยมชมบริษัท ขิงทองไทย จำกัด อ.หล่มสัก จ.เพชรบูรณ์ ในโอกาสเดินทางมาตรวจราชการและร่วมประชุม ครม. อย่างเป็นทางการนอกสถานที่ ครั้งที่ 7/2561 ณ จ.เพชรบูรณ์
วันอาทิตย์ที่ 16 กันยายน 2561
รัฐมนตรีช่วย ก.อุตฯ ลงพื้นที่เยี่ยมชมบริษัท ขิงทองไทย จํากัด อ.หล่มสัก จ.เพชรบูรณ์ ในโอกาสเดินทางมาตรวจราชการและร่วมประชุม ครม. อย่างเป็นทางการนอกสถานที่ ครั้งที่ 7/2561 ณ จ.เพชรบูรณ์
รัฐมนตรีช่วย ก.อุตฯ ลงพื้นที่เยี่ยมชมบริษัท ขิงทองไทย จํากัด อ.หล่มสัก จ.เพชรบูรณ์ ในโอกาสเดินทางมาตรวจราชการและร่วมประชุม ครม. อย่างเป็นทางการนอกสถานที่ ครั้งที่ 7/2561 ณ จ.เพชรบูรณ์
วันนี้ (16 กันยายน 2561) เวลา 14.30 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชมบริษัท ขิงทองไทย จํากัด อําเภอหล่มสัก จังหวัดเพชรบูรณ์ ประกอบกิจการห้องเย็นเพื่อผลิตและจําหน่ายพืชผลทางการเกษตร ผลิตขิงสด ขิงแห้ง ขิงตัดแต่งส่งออกรายใหญ่ของกลุ่มจังหวัดภาคเหนือตอนล่าง และยังเป็นผู้ผลิตผลิตภัณฑ์ขิงที่ได้รับมาตรฐานปลอดสารพิษระดับโลก Global GAP และมาตรฐานผลิตภัณฑ์ต่างๆ อาทิ GMP, HACCP เป็นต้น
โดยมีนายทองชัย ชวลิตพิเชฐ รองปลัดกระทรวงอุตสาหกรรม นายพรเทพ การศัพท์ นายวีรศักดิ์ ศุภประเสริฐ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ผู้บริหารระดับสูงของกระทรวงอุตสาหกรรม และนางไพรินทร์ กันทะวงษ์ อุตสาหกรรมจังหวัดเพชรบูรณ์ ร่วมลงพื้นที่ นายสมชาย สุรเวคิน ผู้บริหารบริษัท ขิงทองไทย จํากัด ให้การต้อนรับ
บริษัท ขิงทองไทย จํากัด เป็นหนึ่งในสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค ตามนโยบาย One Province One Agro-Industrial Product (OPOAI) ของกระทรวงอุตสาหกรรม แผนการลดต้นทุนการผลิต การลดต้นทุนพลังงาน จากการเข้าร่วมกิจกรรมสถานประกอบการสามารถลดค่าไฟในการผลิต จาก 250,000 บาทต่อเดือน คงเหลือจํานวน 180,000 บาทต่อเดือน
นอกจากนี้ สํานักงานอุตสาหกรรมจังหวัดเพชรบูรณ์ได้เข้าไปพัฒนาผลิตภัณฑ์ของบริษัทฯ อาทิ การนําเศษขิงที่ไม่มีมูลค่าหรือมีมูลค่าน้อยมาพัฒนาเป็นผลิตภัณฑ์ น้ํามันสกัดขิงอโรม่า ช่วยเพิ่มมูลค่าและลดการเกิดของเสียจากกระบวนการผลิต ภายใต้กิจกรรมการพัฒนาสร้างสรรค์นวัตกรรมใหม่จากวัสดุที่ไม่ใช้แล้วโดยเทคโนโลยีการผลิตที่สะอาด 3R
รัฐบาลไทย-ข่าวทำเนียบรัฐบาล-ไอแบงก์ มอบเงินซะกาตช่วยเหลือผู้มีสิทธิ์รับซะกาตรวม  25 ราย
วันจันทร์ที่ 27 เมษายน 2563
ไอแบงก์ มอบเงินซะกาตช่วยเหลือผู้มีสิทธิ์รับซะกาตรวม  25 ราย
ไอแบงก์ได้พิจารณาอนุมัติจ่ายเงินซะกาตจากบัญชีซะกาตของธนาคาร เพื่อช่วยเหลือผู้มีสิทธิ์รับซะกาต จํานวน 25 ราย รวมเป็นเงินทั้งสิ้น 157,000 บาท
ดร.มะรอนิง สาแลมิง ประธานที่ปรึกษาและประธานคณะอนุกรรมการซะกาต ธนาคารอิสลามแห่งประเทศไทย (ไอแบงก์) ได้มีมติที่ประชุมคณะอนุกรรมการซะกาต ครั้งที่ 3/2563 เมื่อวันที่ 22 เมษายน 2563 ที่ผ่านมา ได้พิจารณาอนุมัติจ่ายเงินซะกาตจากบัญชีซะกาตของธนาคาร เพื่อช่วยเหลือผู้มีสิทธิ์รับซะกาต จํานวน 25 ราย รวมเป็นเงินทั้งสิ้น 157,000 บาท ซึ่งประกอบด้วย
1.เพื่อช่วยเหลือผู้ประสบอัคคีภัย ชุมชนสุเหร่าสามอิน กรุงเทพฯ จํานวน 21 ราย เป็นเงิน 131,000 บาท
2.เพื่อเป็นทุนการศึกษาให้กับนักเรียนที่ยากจน ขัดสน ชุมชนบ้านป่า กรุงเทพฯ จํานวน 1 ราย เป็นเงิน 7,000 บาท
3.เพื่อเป็นทุนประกอบอาชีพให้กับนักเรียนที่ยากจน ชุมชนวังใหญ่พัฒนา กรุงเทพฯ จํานวน 2 ราย เป็นเงิน 14,000 บาท
4.เพื่อเป็นทุนดํารงชีพให้กับผู้ยากจน ขัดสน ชุมชนลําสาลี กรุงเทพฯ จํานวน 1 ราย เป็นเงิน 5,000 บาท
บัญชีซะกาตของธนาคาร เป็นบัญชีเพื่อรับซะกาตจากลูกค้าที่มีความประสงค์จะจ่ายซะกาตทรัพย์สินหรือเงินบริจาค โดยมอบหมายให้ธนาคารดําเนินซะกาตแทน ซึ่งการดําเนินการนี้เป็นไปตามมาตรา 3 แห่งพระราชบัญญัติธนาคารอิสลามแห่งประเทศไทย พ.ศ.2545 กําหนดให้มีบัญชีซะกาต ซึ่งหมายถึง บัญชีที่ธนาคารจัดตั้งขึ้นเพื่อบริจาคและดําเนินการบริจาคตามหลักการของศาสนาอิสลาม ธนาคารโดยคณะโดยคณะอนุกรรมการซะกาตได้กําหนดการจัดสรรเงินซะกาต เป็นทุน 4 ประเภท ได้แก่ 1) ทุนประกอบอาชีพ 2) ทุนการศึกษา 3) ทุนดํารงชีพ และ4) ทุนอุบัติภัย
เนื่องในโอกาสเดือนรอมฎอนอันทรงเกียรติ เดือนแห่งการแบ่งปัน เดือนแห่งการสะสมความดี ธนาคารจึงขอเชิญชวนพี่น้องชาวไทยมุสลิมทุกท่านที่ครอบครองทรัพย์สินตามพิกัดและครบรอบ1 ปี จันทรคติ ชําระซะกาตผ่านบัญชีซะกาตของธนาคาร เลขที่บัญชี 001-1-03879-9 สอบถามรายละเอียดเพิ่มเติมที่ Ibank Call Center 1302
รัฐบาลไทย-ข่าวทำเนียบรัฐบาล-ธอส. แจ้งปิดให้บริการธุรกรรมทุกประเภทเป็นการชั่วคราว ระหว่าง 9 – 10 มี.ค.62 เพื่อพัฒนาระบบและเพิ่มประสิทธิภาพการบริการ
วันจันทร์ที่ 4 มีนาคม 2562
ธอส. แจ้งปิดให้บริการธุรกรรมทุกประเภทเป็นการชั่วคราว ระหว่าง 9 – 10 มี.ค.62 เพื่อพัฒนาระบบและเพิ่มประสิทธิภาพการบริการ
ธนาคารอาคารสงเคราะห์มีความจําเป็นต้องปิดให้บริการธุรกรรมทุกประเภทเป็นการชั่วคราว ในวันเสาร์ที่ 9 มีนาคม 2562 ถึงวันอาทิตย์ที่ 10 มีนาคม 2562 เพื่อเป็นการพัฒนาระบบและเพิ่มประสิทธิภาพในการให้บริการแก่ลูกค้า
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการพัฒนาระบบและเพิ่มประสิทธิภาพในการให้บริการแก่ลูกค้า ธนาคารจึงมีความจําเป็นต้องปิดให้บริการธุรกรรมทุกประเภทเป็นการชั่วคราว ในวันเสาร์ที่ 9 มีนาคม 2562 ถึงวันอาทิตย์ที่ 10 มีนาคม 2562 ซึ่งจะทําให้ลูกค้าไม่สามารถใช้บริการที่สาขาของธนาคารทุกแห่งทั่วประเทศ รวมถึงช่องทางอิเล็คทรอนิคส์ทุกประเภท ได้แก่ Internet Banking ,ATM , Mobile Application : GHB ALL , เครื่องรับชําระเงินกู้ (LRM ) , เครื่องชําระเงินกู้ไร้เงินสด(QR NON CASH PAYMENT), ตู้รับฝากเงิน และตู้ปรับสมุดบัญชี โดยจะเปิดให้บริการปกติในวันจันทร์ที่ 11 มีนาคม 2562 ทั้งนี้ช่องทางอิเล็คทรอนิคส์ สามารถเปิดให้บริการได้ตั้งแต่เวลา 07.00 น. เป็นต้นไป สําหรับช่วงเวลาปิดให้บริการดังกล่าว ลูกค้าที่ต้องการชําระหนี้เงินกู้ ธอส.สามารถใช้บริการได้ที่เคาน์เตอร์เซอร์วิสหรือตัวแทนชําระเงินอื่นๆ ได้ตามปกติ ธนาคารจึงขออภัยลูกค้าทุกท่านในความไม่สะดวกครั้งนี้ สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-“บิ๊กอู๋”ฝากแรงงานไทยไปทำงานเกาหลี รู้ภาษา เพิ่มศักยภาพ ก่อนกลับมาต่อยอดที่บ้านเกิด
วันจันทร์ที่ 11 กุมภาพันธ์ 2562
“บิ๊กอู๋”ฝากแรงงานไทยไปทํางานเกาหลี รู้ภาษา เพิ่มศักยภาพ ก่อนกลับมาต่อยอดที่บ้านเกิด
รมว.แรงงาน พบปะให้โอวาทแก่แรงงานไทยที่จะเดินทางไปทํางานที่สาธารณรัฐเกาหลี ตามระบบการจ้างงานอีพีเอส ฝากเรียนรู้ภาษา ยกระดับศักยภาพ ตั้งใจทํางาน เก็บประสบการณ์นําความรู้มาต่อยอดเมื่อกลับมาพัฒนาประเทศ
เมื่อวันที่ 11 กุมภาพันธ์ 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวในโอกาสการพบปะให้กําลังใจ พร้อมให้โอวาทแก่แรงงานไทยที่จะเดินทางไปทํางานที่สาธารณรัฐเกาหลี ตามระบบการจ้างแรงงานต่างชาติ (EPS) จํานวน 200 คน ซึ่งส่วนใหญ่ทํางานในภาคอุตสาหกรรม ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน ว่า ขอแสดงความยินดีกับทุกคนที่จะเดินทางไปทํางานสาธารณรัฐเกาหลี ซึ่งกว่าจะถึงวันนี้ทุกคนต้องฝึกฝนภาษาเกาหลีและทักษะการทํางาน เพื่อให้สามารถสอบแข่งขันไปทํางานสาธารณรัฐเกาหลีตามระบบการจ้างแรงงานต่างชาติได้ ซึ่งสอดคล้องกับยุทธศาสตร์ชาติ 20 ปี ที่เน้นการพัฒนาและเสริมสร้างศักยภาพทรัพยากรมนุษย์ โดยเน้นการพัฒนาคนในทุกมิติและในทุกช่วงวันให้เป็นคนดี คนเก่ง และมีคุณภาพ สําหรับศตวรรษที่ 21 ทักษะที่จําเป็น คือ ทักษะการสื่อสารด้านภาษา โดยเฉพาะภาษาที่สาม
พล.ต.อ.อดุลย์ฯ กล่าวต่อว่า ภาษาเกาหลีจะเป็นส่วนหนึ่งในการพัฒนาและยกระดับศักยภาพของประเทศในหลากหลายมิติบนพื้นฐานแนวคิด 3 ประการ ได้แก่ การ “ต่อยอดอดีต” โดยทําให้เกิดมูลค่าเพิ่มขึ้น และนํามาประยุกต์ผสมผสานกับเทคโนโลยีและนวัตกรรม เป็นฐานเศรษฐกิจใหม่ในระยะต่อไปเพื่อสอดรับกับบริบทของเศรษฐกิจและสังคมโลกสมัยใหม่ “ปรับปัจจุบัน” เพื่อปูทางสู่อนาคต เนื่องจากการเปลี่ยนแปลงเทคโนโลยีอย่างก้าวกระโดด ต้องมีความพร้อมทางทักษะด้านแรงงาน ต้องยกระดับศักยภาพของตัวเราเอง และ “สร้างคุณค่าใหม่อนาคต” ด้วยการเพิ่มศักยภาพของตัวเราเอง ไม่ว่าจะเป็นด้านอาชีพ ด้านภาษา ซึ่งจะทําให้สามารถใช้ประโยชน์ให้เกิดผลต่อการพัฒนาได้อย่างเต็มที่
รมว.แรงงาน ยังกล่าวเพิ่มเติมว่า แรงงานไทยที่จะไปทํางานต่างประเทศทุกคนเป็นกําลังสําคัญที่จะขับเคลื่อนประเทศให้มั่นคง มั่งคั่ง ยั่งยืน ด้วยการพัฒนาตามหลักปรัชญาเศรษฐกิจพอเพียง โดยจะไม่ทิ้งใครไว้ข้างหลัง โดยได้ฝากให้ ทุกคนตั้งใจทํางานและเก็บเกี่ยวประสบการณ์ที่ได้รับ เพื่อนํากลับมาใช้ภายหลังที่เดินทางกลับประเทศไทยต่อไป
ปัจจุบันมีแรงงานไทยที่ไปทํางานในต่างประเทศกว่า 420,000 คน ซึ่งในปี 2562 กระทรวงแรงงาน
โดยกรมการจัดหางานมีเป้าหมายจัดส่งแรงงานไทยไปทํางานต่างประเทศจํานวน 45,000 คน ในจํานวนนี้
เป็นโควตาจัดส่งแรงงานไทยไปทํางานเกาหลี 6,000 คน โดยในแต่ละปีแรงงานไทยสามารถส่งรายได้กลับประเทศปีละกว่า 140,000 ล้านบาท
ในตอนท้าย ยังได้รับเกียรติจากศิลปินขวัญใจผู้ใช้แรงาน โดย คุณไมค์ ภิรมย์พร มาขับร้องเพลง เพื่อสร้างขวัญและกําลังใจแก่แรงงานไทยที่จะเดินทางไปทํางานต่างประเทศอีกด้วย
--------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ
/11 กุมภาพันธ์ 2562
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ลงพื้นที่พบปะผู้ประกอบการ และเยี่ยมชมการประกอบกิจการ จ.เชียงราย
วันพุธที่ 23 มกราคม 2562
รัฐมนตรีช่วยฯ สมชาย ลงพื้นที่พบปะผู้ประกอบการ และเยี่ยมชมการประกอบกิจการ จ.เชียงราย
รัฐมนตรีช่วยฯ สมชาย ลงพื้นที่พบปะผู้ประกอบการ และเยี่ยมชมการประกอบกิจการ จ.เชียงราย
เชียงราย : วันนี้ (23 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ จ.เชียงราย พร้อมด้วยนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม และคณะผู้บริหารกระทรวงอุตสาหกรรม ร่วมพบปะผู้ประกอบการ และเยี่ยมชมการประกอบกิจการของ AKHA MINO COFFEE โดยมีคุณมิโน โมเมียกู่ เจ้าของกิจการร้านกาแฟซึ่งมีเชื้อสายอาข่า ให้การต้อนรับ
AKHA MINO COFFEE ตั้งอยู่บ้านเมืองรวง จังหวัดเชียงราย เป็นร้านกาแฟที่มีกระบวนการตากและคั่วเมล็ดกาแฟเอง จึงทําให้กาแฟมีกลิ่นหอมเป็นเอกลักษณ์ จุดเด่นอีกอย่างของทางร้านคือร้านกาแฟตั้งอยู่ท่ามกลางวิวทุ่งนากว้าง ลูกค้าสามารถชื่นชมบรรยากาศแบบชนบท และดื่มด่ํากับรสชาติของกาแฟ นอกจากนี้ทางร้านยังมีการจําหน่ายผลิตภัณฑ์กาแฟ มีกิจกรรมโล้ชิงช้า และลูกค้าสามารถสวมใส่ชุดชาวอาข่าที่ให้บริการอยู่ภายในร้านถ่ายรูปได้อีกด้วย
จากนั้น นายสมชายและคณะ ได้เยี่ยมการประกอบกิจการของบริษัท ภาเบญ ฟู้ดส์ จํากัด ผู้ผลิตและจําหน่ายพริกแกง เครื่องเทศและเครื่องปรุงรส จังหวัดเชียงราย โดยมีคุณเฉลิมเกียรติ ธารทองไพบลูย์ คุณเบญจวรรณ และคุณภานุ ภัทรธรรมกุล กรรมการผู้จัดการบริษัทฯ ให้การต้อนรับ
บริษัท ภาเบญ ฟู้ดส์ จํากัด ได้เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค OPOAI 4.0 ตามแนวทางปรัชญาเศรษฐกิจพอเพียงประจําปี 2561 ของกระทรวงอุตสาหกรรม โดยบริษัทฯ ได้รับคําแนะนําจากผู้เชี่ยวชาญของกระทรวงอุตสาหกรรม ในการเพิ่มประสิทธิภาพด้านการผลิตและพัฒนาประสิทธิภาพด้วยระบบ IT จึงทําให้สินค้าของบริษัทฯ ภายใต้เครื่องหมายการค้า “แม่น้อย” ได้รับการยอมรับจากลูกค้าในจังหวัดเชียงรายและจังหวัดใกล้เคียง นอกจากนี้ยังได้พัฒนาสินค้าระดับพรีเมี่ยม เพื่อการส่งออก ภายใต้เครื่องหมายการค้า “เบญจภัทร” อีกด้วย
รัฐบาลไทย-ข่าวทำเนียบรัฐบาล-รอง นรม.สมคิดฯ เป็นประธานการประชุมคณะกรรมการนโยบายปาล์มน้ำมันแห่งชาติ ครั้งที่ 2/2560
วันพฤหัสบดีที่ 7 ธันวาคม 2560
รอง นรม.สมคิดฯ เป็นประธานการประชุมคณะกรรมการนโยบายปาล์มน้ํามันแห่งชาติ ครั้งที่ 2/2560
รอง นรม. พลเอกประวิตรฯ มอบหมาย รอง นรม. สมคิดฯ เป็นประธานการประชุมคณะกรรมการนโยบายปาล์มน้ํามันแห่งชาติ โดยมีมติเห็นชอบแนวทางการแก้ไขปัญหาปาล์มน้ํามันและน้ํามันปาล์มอย่างเป็นระบบและขับเคลื่อนอย่างเป็นรูปธรรม
วันนี้ (7 ธันวาคม 2560 2560) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกํารัฐมนตรี ได้มอบหมายให้นายสมคิด จาตุศรีพิทักษ์ รองนายกรัฐมนตรี ปฏิบัติหน้าที่ในการเป็นประธานการประชุมคณะกรรมการนโยบายปาล์มน้ํามันแห่งชาติ ครั้งที่ 2/2560 โดยมี นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ และนายศิริ จิระพงษ์พันธ์ รัฐมนตรีว่าการกระทรวงพลังงาน ตลอดจนตัวแทนหัวหน้าส่วนราชการและผู้แทนกลุ่มเกษตรกรปาล์มน้ํามันตลอดจนผู้แทนกลุ่มอุตสาหกรรมน้ํามันปาล์มที่เกี่ยวข้องเข้าร่วมประชุม ซึ่งสรุปสาระสําคัญดังนี้
ที่ประชุม ได้พิจารณาและมีมติเห็นชอบแนวทางการแก้ไขปัญหาปาล์มน้ํามันและน้ํามันปาล์ม โดยการ ลดสต๊อกปาล์มน้ํามัน 200,000 ตัน ด้วยการให้ผู้ประกอบการลดสต๊อก และเร่งรัดการส่งออก ปริมาณ 100,000 ตัน และมอบหมายให้กระทรวงพลังงานนําไปผลิต ไบโอดีเซลปริมาณ 100,000 ตัน
นอกจากนี้ ที่ประชุมมอบหมายให้กระทรวงพาณิชย์ พิจารณาดําเนินการสนับสนุนสิ่งอํานวยความสะดวกการส่งออกน้ํามันปาล์ม เช่น การจัดท่าเรือ และรถบรรทุกน้ํามัน พร้อมสนับสนุนให้มีการส่งออกเพิ่มมากขึ้น ทั้งนี้ ในส่วนการช่วยเหลือกลุ่มเกษตรกรปาล์มน้ํามันนั้น ที่ประชุมมอบหมายให้องค์การคลังสินค้าดําเนินการไป หารือกับกลุ่มเกษตรกรและผู้ประกอบการดังกล่าว พร้อมกําหนดแนวทางการช่วยเหลือกลุ่มเกษตรกรเหล่านั้นให้ได้รับราคาปาล์มน้ํามันสูงขึ้น
ทั้งนี้ ที่ประชุมจะนําประเด็นสําคัญของมาตรการแก้ไขปัญหาน้ํามันปาล์มและปาล์มน้ํามันดังกล่าว เสนอที่ประชุมคณะรัฐมนตรีโดยด่วนต่อไป
.............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศกรุงเทพมหานคร
วันอาทิตย์ที่ 3 พฤษภาคม 2563
ประกาศกรุงเทพมหานคร
เรื่อง สั่งปิดสถานที่เป็นการชั่วคราว (ฉบับที่ ๘)
คณะกรรมการโรคติดต่อกรุงเทพมหานครได้มีมติให้เปิดบางสถานที่และบางกิจกรรม ที่ได้ประกาศสั่งปิดเป็นการชั่วคราว ซึ่งปัจจุบันสถานการณ์การแพร่ระบาดของเชื้อ COVID-19 ดีขึ้นอย่างต่อเนื่อง และเพื่อเป็นการควบคุมการแพร่ระบาดของโรคไม่ให้กลับเข้าสู่จุดวิกฤตอีกครั้ง กรุงเทพมหานครจึงได้กําหนดมาตรการและข้อแนะนําสําหรับสถานที่ต่างๆ ทั้งในส่วนของผู้ประกอบการ พนักงาน และผู้ใช้บริการ ซึ่งประชาชนสามารถดูรายละเอียดได้ตามมาตรการที่กรุงเทพมหานครกําหนด
สําหรับสถานที่ที่ให้เปิดได้ มีดังนี้
1.ร้านอาหารและเครื่องดื่ม (เฉพาะที่อยู่นอกห้างสรรพสินค้า/ศูนย์การค้า/คอมมูนิตี้มอลล์) ส่วนนั่งทาน โดย
ต้องเว้นระยะห่างระหว่างที่นั่งของแต่ละคนไม่น้อยกว่า 1 เมตร กรณีระยะห่างระหว่างที่นั่ง 1-1.5 เมตร ต้องมีฉากกั้น ส่วนกรณีระยะห่างระหว่างที่นั่งมากกว่า 1.5 เมตร ไม่ต้องมีฉากกั้น
ห้ามไม่ให้มีการนั่งดื่มเครื่องดื่มแอลกอฮอล์ทุกชนิดในร้าน
2.ร้านค้าปลีก/ค้าส่งขนาดย่อม
3. ร้านค้าปลีก/ค้าส่งชุมชน
4. รถเข็น หาบเร่ แผงลอย
5. ห้างสรรพสินค้า ศูนย์การค้า และคอมมูนิตี้มอลล์ เฉพาะ
ซุปเปอร์มาร์เก็ต
ร้านขายยา
ร้านขายของใช้ที่จําเป็นต่อการดํารงชีวิต
ร้านขายปลีกธุรกิจสื่อสารและโทรคมนาคม
ธนาคาร
ที่ทําการหน่วยงานของรัฐและรัฐวิสาหกิจ
ร้านอาหาร เฉพาะซื้อไปทานที่อื่น
6. ตลาดสด ตลาดน้ํา และตลาดนัด
7. ร้านเสริมสวย เฉพาะตัด สระ และไดร์
8. สนามกอล์ฟหรือสนามฝึกซ้อมกอล์ฟ
9. สนามเทนนิส ขี่ม้า ยิงปืน และยิงธนู
10. สวนสาธารณะ
11. ลานกีฬากลางแจ้ง เฉพาะเดิน วิ่ง ปั่นจักรยาน หรือการออกกําลังกายเฉพาะส่วนบุคคล
12. ร้านอาบน้ํา ตัดขน สปา รับเลี้ยง และรับฝากสัตว์
13. โรงพยาบาล คลินิก สถานทันตกรรม หรือสถานพยาบาลทุกประเภท ยกเว้นคลินิกเวชกรรมเสริมความงาม